pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-วว. ต้อนรับคณะผู้บริหารเทศบาล ต.แสนสุข ในโอกาสเยี่ยมชมอาคารคัดแยกขยะ ต.ตาลเดี่ยว จ.สระบุรี พร้อมหารือความร่วมมือการดำเนินโครงการนวัตอัตลักษณ์ เพื่อจัดการปัญหาสิ่งแวดล้อม ขยะชุมชน อ
วันพุธที่ 25 มีนาคม 2563
วว. ต้อนรับคณะผู้บริหารเทศบาล ต.แสนสุข ในโอกาสเยี่ยมชมอาคารคัดแยกขยะ ต.ตาลเดี่ยว จ.สระบุรี พร้อมหารือความร่วมมือการดําเนินโครงการนวัตอัตลักษณ์ เพื่อจัดการปัญหาสิ่งแวดล้อม ขยะชุมชน อ
วว. ต้อนรับคณะผู้บริหารเทศบาล ต.แสนสุข ในโอกาสเยี่ยมชมอาคารคัดแยกขยะ ต.ตาลเดี่ยว จ.สระบุรี พร้อมหารือความร่วมมือการดําเนินโครงการนวัตอัตลักษณ์ เพื่อจัดการปัญหาสิ่งแวดล้อม ขยะชุมชน อย่างยั่งยืน
นายเฉลิมชัย จีระพันธุ์ ผู้อํานวยการศูนย์เชี่ยวชาญนวัตกรรมพลังงานสะอาดและสิ่งแวดล้อม (ศนพ.) สถาบันวิจัยวิทยาศาสตร์และเทคโนโลยีแห่งประเทศไทย (วว.) กระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ดร.เรวดี อนุวัฒนา นักวิจัยอาวุโส ศนพ. ร่วมต้อนรับ นายณรงค์ชัย คุณปลื้ม นายกเทศมนตรีเมืองแสนสุข และคณะผู้บริหาร เจ้าหน้าที่ เทศบาลตําบลแสนสุข จังหวัดชลบุรี ในโอกาสเยี่ยมชมศึกษาดูงานเทคโนโลยีของ วว. ภายในอาคารคัดแยกขยะชุมชนด้วยวิทยาศาสตร์ เทคโนโลยีและนวัตกรรม (วทน.) ตําบลตาลเดี่ยว จังหวัดสระบุรี เพื่อนําไปปรับใช้ในพื้นที่อย่างเหมาะสมและมีประสิทธิภาพ ได้แก่ ระบบคัดแยกขยะพร้อมระบบดับกลิ่นขยะ ระบบล้างถุงพลาสติก ระบบคัดแยกชนิดและสีพลาสติก โดยระบบ NIR และ Vision พร้อมระบบผลิตเกล็ดพลาสติก ระบบผลิตเชื้อเพลิงขยะ (RDF) และระบบผลิตก๊าซชีวภาพ นอกจากนี้ยังมีการหารือความร่วมมือเกี่ยวกับโครงการนวัตอัตลักษณ์ในพื้นที่ตําบลแสนสุขด้วย ซึ่งจะส่งผลดีต่อการแก้ไขปัญหาสิ่งแวดล้อมและขยะชุมชนอย่างยั่งยืน (วันที่ 10 มี.ค. 2563)
อนึ่ง วว. ร่วมกับ อบต.ตาลเดี่ยว และจังหวัดสระบุรี ได้ดําเนินโครงการแก้ไขปัญหาสิ่งแวดล้อมและขยะพลาสติกในชุมชนเพื่อการบูรณาการอย่างยั่งยืน โดยขับเคลื่อนโครงการใน 2 ด้าน ได้แก่ การฝึกอบรมถ่ายทอดความรู้และนวัตกรรมสู่ชุมชน สร้างรายได้ให้แก่ชุมชน ควบคู่กับการใช้เทคโนโลยีและนวัตกรรมสร้างเครื่องจักรในการคัดแยกขยะระบบกึ่งอัตโนมัติที่รองรับการแก้ไขปัญหาทั้งขยะเก่าและขยะใหม่ โดยมีเป้าหมายเพื่อแปรรูปขยะโดยใช้วิทยาศาสตร์ เทคโนโลยีและนวัตกรรม (วทน.) เปลี่ยนขยะเป็นพลังงานสะอาด รวมถึงผลิตภัณฑ์มูลค่าเพิ่ม เกิดการจ้างงาน สร้างรายได้ รวมถึงลดผลกระทบทางสิ่งแวดล้อม เทคโนโลยีการจัดการขยะภายในอาคารคัดแยกขยะ ประกอบด้วย
1. เทคโนโลยีในการคัดแยกขยะระบบกึ่งอัตโนมัติ พร้อมระบบดับกลิ่นขยะด้วยโอโซนและสารดูดซับ
2. เทคโนโลยีในการคัดแยกชนิดและสีพลาสติกด้วยระบบ NIR และ Vision
3. เทคโนโลยีการบําบัดน้ําชะขยะด้วยการผลิตก๊าซชีวภาพ
4. เทคโนโลยีการทําความสะอาดก๊าซชีวภาพ ผลิตก๊าซไบโอมีเทนอัดถัง เพื่อใช้เป็นพลังงานความร้อน
5. เทคโนโลยีการผลิตเชื้อเพลิงขยะคุณภาพสูง (Refuse Derived Fuel, d-RDF)
6. เทคโนโลยีการผลิตปุ๋ยหมัก ปุ๋ยอินทรีย์เคมี และสารปรับปรุงดิน
ข้อมูลข่าวโดย : สถาบันวิจัยวิทยาศาสตร์และเทคโนโลยีแห่งประเทศไทย (วว.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-กรมการจัดหางานชี้แจง การแก้ไขปัญหาแรงงานต่างด้าวสัญชาติเมียนมา
วันพุธที่ 4 เมษายน 2561
กรมการจัดหางานชี้แจง การแก้ไขปัญหาแรงงานต่างด้าวสัญชาติเมียนมา
กรมการจัดหางานชี้แจง การแก้ไขปัญหาแรงงานต่างด้าวสัญชาติเมียนมา
วันที่ 29 มีนาคม 2561 นายอนุรักษ์ ทศรัตน์ อธิบดีกรมการจัดหางาน กระทรวงแรงงาน ชี้แจงประเด็นการแก้ไขปัญหาแรงงานต่างด้าว ว่า พาสปอร์ตเล่มสีม่วง หรือหนังสือเดินทางชั่วคราว (Temporary Passport) เป็นเอกสารที่ทางการเมียนมาออกให้กับแรงงานที่ผ่านการพิสูจน์สัญชาติแล้ว ซึ่งเอกสารดังกล่าวมีอายุ 6 ปี นับแต่ปี พ.ศ. 2557 เป็นต้นมา ทางการเมียนมาไม่ออกหนังสือเดินทางชั่วคราวในลักษณะดังกล่าวให้กับแรงงานเมียนมาที่ผ่านการพิสูจน์สัญชาติอีกต่อไปแล้ว แต่จะออกเอกสารรับรองบุคคล (Certificate of Identity) หรือ CI ให้กับแรงงานเมียนมาที่ผ่านการพิสูจน์สัญชาติ สําหรับแรงงานเมียนมาที่ยังถือหนังสือเดินทางชั่วคราวอยู่ สามารถขอรับการตรวจลงตรา (Visa) ประทับตราอนุญาตให้อยู่ในราชอาณาจักร และขออนุญาตทํางานได้ ทั้งนี้ ไม่เกิน 4 ปี หรือไม่เกินกว่าอายุของหนังสือเดินทางชั่วคราว หากทํางานครบกําหนด 4 ปีแล้ว ต้องเดินทางกลับประเทศ และหากประสงค์จะกลับเข้ามาทํางานในประเทศไทยอีก ต้องกลับเข้ามาทํางานตามระบบ MOU ซึ่งนายจ้างสามารถแจ้งความต้องการนําแรงงานต่างด้าวเข้ามาทํางานได้ ณ สํานักงานจัดหางานจังหวัดสํานักงานจัดหางานกรุงเทพมหานคร 1- 10
------------------------
รัฐบาลไทย-ข่าวทำเนียบรัฐบาล-การหยิบจับ ธนบัตร หรือเหรียญ มีโอกาสทำให้รับเชื้อไวรัสโควิด-19 ได้หรือไม่??
วันเสาร์ที่ 21 มีนาคม 2563
การหยิบจับ ธนบัตรหรือเหรียญมีโอกาสทําให้รับเชื้อไวรัสโควิด-19 ได้หรือไม่??
หยิบธนบัตรต่อกันติดเชื้อไวรัสฯ ได้จริงหรือ?
Q: การหยิบจับ ธนบัตรหรือเหรียญมีโอกาสทําให้รับเชื้อไวรัสโควิด-19 ได้หรือไม่??
A: ได้ เพราะธนบัตรถือเป็นกระดาษในขณะที่เหรียญมีพื้นผิวสัมผัสดังนั้นมีโอกาสที่เชื้อไวรัสโควิด-19จะเกาะติดอยู่กับของทั้ง 2 ชนิด ลักษณะเดียวกับลูกบิดประตูปุ่มลิฟท์แป้นกดเอทีเอ็มโทรศัพท์ฯลฯ ดังนั้นหากสัมผัสสิ่งเหล่านี้อย่านํามือมาสัมผัสตาจมูกปากและให้ล้างมือทันทีภายหลังสัมผัส
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19)  ประจำวันที่ 17 มิถุนายน 2563
วันพุธที่ 17 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19)  ประจําวันที่ 17 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ ไม่มีผู้ติดเชื้อรายใหม่ มีผู้ป่วยกลับบ้านได้ 3 ราย ยอดผู้ป่วยกลับบ้านสะสม 2,996 ราย หรือคิดเป็นร้อยละ 95.57 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 81 ราย หรือร้อยละ 2.58 ของผู้ป่
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่ 17 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ ไม่มีผู้ติดเชื้อรายใหม่ มีผู้ป่วยกลับบ้านได้ 3 ราย ยอดผู้ป่วยกลับบ้านสะสม 2,996 ราย หรือคิดเป็นร้อยละ 95.57 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 81 ราย หรือร้อยละ 2.58 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,135 ราย
จากสถานการณ์การติดเชื้อโควิด 19 ของประเทศไทยที่มีแนวโน้มดีขึ้นเรื่อย ๆ ตลอดระยะเวลาที่ผ่านมาสืบเนื่องมาจากความร่วมมือร่วมใจของประชาชน องค์กรทุกภาคส่วน ที่ปฏิบัติตามมาตรการป้องกันการแพร่กระจายเชื้อที่ภาครัฐกําหนดอย่างเข้มแข็ง และรัฐบาลโดยกระทรวงสาธารณสุขได้เข้มมาตรการ เฝ้าระวัง ป้องกัน ควบคุมโรคทั้งในประเทศและผู้ที่เดินทางกลับมาจากต่างประเทศ ส่งผลให้ขณะนี้จํานวนผู้ติดเชื้อของประเทศไทยอยู่ในลําดับที่ 90 ของโลก
อย่างไรก็ตามหลายประเทศทั่วโลกยังคงมีการระบาดของเชื้อโควิด 19 อยู่ และมีหลายประเทศที่สถานการณ์ของโรคดีขึ้นแล้วแต่กลับมาพบผู้ติดเชื้อรายใหม่เพิ่มขึ้นอีกเป็นกลุ่มก้อน จากสถานบันเทิง สถานที่แออัดมีคนรวมกันจํานวนมาก ซึ่งสะท้อนให้เห็นว่าหากประชาชนประมาท ไม่ป้องกันตัวเอง ผู้ประกอบการ ร้านค้า อาคารสถานที่ ไม่เข้มงวดตามมาตรการป้องกันโรคอาจทําให้เกิดการแพร่ระบาดของเชื้อโควิด 19 ได้อีกครั้ง
ดังนั้น ทุกครั้งที่ออกนอกบ้านหรือเคหะสถานการสวมหน้ากากอนามัย/หน้ากากผ้า ยังมีความจําเป็นอย่างมาก ร่วมกับการล้างมือบ่อย ๆ หลีกเลี่ยงการเอามือสัมผัสใบหน้า จมูก ปาก เว้นระยะห่างกัน 1-2 เมตร หลีกเลี่ยงการเข้าไปสถานที่แออัด คนรวมกันมาก ๆ เพื่อความปลอดภัย ที่สําคัญคือการลงทะเบียนเข้า-ออกสถานที่ ผ่านแพลตฟอร์มและแอปพลิเคชัน “ไทยชนะ” ทุกครั้ง เพราะหากพบผู้ติดเชื้อจะง่ายต่อการสอบสวนโรคและติดตามผู้สัมผัสเข้าสู่ระบบการเฝ้าระวังโรคได้รวดเร็ว นอกจากนี้หากป่วย มีไข้ อาการทางเดินหายใจ เช่น ไอ จาม หอบเหนื่อยให้หยุดพักรักษาตัว ไม่ออกไปในที่สาธารณะ ถ้าไม่ดีขึ้นให้พบแพทย์ตรวจรักษา
****************************** 17 มิถุนายน 2563
...................................................................
รัฐบาลไทย-ข่าวทำเนียบรัฐบาล-รองนายกรัฐมนตรีประชุมติดตามความคืบหน้าการดำเนินงาน และเตรียมความพร้อมในงานพระราชพิธีพระบรมศพฯ
วันพฤหัสบดีที่ 21 กันยายน 2560
รองนายกรัฐมนตรีประชุมติดตามความคืบหน้าการดําเนินงาน และเตรียมความพร้อมในงานพระราชพิธีพระบรมศพฯ
รองนายกรัฐมนตรีประชุมติดตามความคืบหน้าการดําเนินงาน และเตรียมความพร้อมในงานพระราชพิธีพระบรมศพฯ
วันนี้ (วันที่ 21 กันยายน 2560) เวลา 16.00 น ณ มณฑลพิธีท้องสนามหลวง
พลเอก ธนะศักดิ์ ปฏิมาประกร รองนายกรัฐมนตรี ในฐานะประธานคณะกรรมการฝ่ายจัดสร้างพระเมรุมาศ สิ่งปลูกสร้างประกอบพระเมรุมาศและบูรณะปฏิสังขรณ์ราชรถและพระยานมาศ งานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช ประชุมติดตามความคืบหน้าการดําเนินงาน และเตรียมความพร้อมในงานพระราชพิธีพระบรมศพฯ โดยมีนายวีระ โรจน์พจนรัตน์ รัฐมนตรีว่าการกระทรวงวัฒนธรรม นายอนันต์ ชูโชติ อธิบดีกรมศิลปากร และหน่วยงานที่เกี่ยวข้อง ที่ห้องดํารงราชานุภาพ พิพิธภัณฑ์สถานแห่งชาตพระนคร หลังจากนั้นไปตรวจความคืบหน้าการก่อสร้างพระเมรุมาศ
รัฐบาลไทย-ข่าวทำเนียบรัฐบาล-ออมสิน กระตุ้นตลาดอีกระลอก ลดดอกเบี้ยเงินกู้ MRR และ MOR เหลือ 7.00% พร้อมเสนอ “โครงการลดดอกเบี้ยให้ประชาชนรายย่อย” คืนดอกเบี้ย 30% ให้ลูกค้าเงินกู้
วันศุกร์ที่ 19 พฤษภาคม 2560
ออมสิน กระตุ้นตลาดอีกระลอก ลดดอกเบี้ยเงินกู้ MRR และ MOR เหลือ 7.00% พร้อมเสนอ “โครงการลดดอกเบี้ยให้ประชาชนรายย่อย” คืนดอกเบี้ย 30% ให้ลูกค้าเงินกู้
ธนาคารออมสินได้พิจารณาปรับลดอัตราดอกเบี้ยเงินกู้ลูกค้ารายย่อยชั้นดี หรือ MRR และ อัตราดอกเบี้ยเงินกู้เบิกเกินบัญชี หรือ MOR จาก 7.125% ต่อปี และ 7.10% ต่อปี ตามลําดับ ลงเหลือ 7.00% ต่อปี โดยมีผลตั้งแต่วันที่ 23 พฤษภาคม 2560 เป็นต้นไป
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า ตามที่รัฐบาลมีนโยบายในการสนับสนุนผู้ประกอบการรายย่อยให้สามารถเข้าถึงแหล่งเงินทุนที่มีต้นทุนต่ําเพื่อกระตุ้นเศรษฐกิจในภาพรวม โดยในครั้งนี้ ธนาคารออมสินได้พิจารณาปรับลดอัตราดอกเบี้ยเงินกู้ลูกค้ารายย่อยชั้นดี หรือ MRR และ อัตราดอกเบี้ยเงินกู้เบิกเกินบัญชี หรือ MOR จาก 7.125% ต่อปี และ 7.10% ต่อปี ตามลําดับ ลงเหลือ 7.00% ต่อปี เท่ากัน เพื่อเป็นการสนับสนุนนโยบายของรัฐบาล และช่วยลดภาระให้แก่ลูกค้าสินเชื่อ SMEs สินเชื่อรายย่อย และสินเชื่อบุคคลของธนาคารฯ โดยมีผลตั้งแต่วันที่ 23 พฤษภาคม 2560 เป็นต้นไป
ทั้งนี้ ที่ผ่านมาธนาคารออมสินได้ให้ความสําคัญกับเรื่องดังกล่าวโดยมีการกําหนดอัตราดอกเบี้ย MRR ต่ํากว่าอัตราดอกเบี้ย MRR เฉลี่ยของธนาคารพาณิชย์ทั้งระบบ ซึ่งได้มีการปรับลดล่วงหน้ามาก่อนสถาบันการเงินอื่นครั้งหนึ่งแล้วเมื่อต้นปี 2560 และหลังจากการปรับลดอัตราดอกเบี้ยในครั้งนี้ ยังคงทําให้ธนาคารออมสินมีอัตราดอกเบี้ย MRR และ MOR ต่ําที่สุดเมื่อเทียบกับอัตราดอกเบี้ยเฉลี่ยของระบบธนาคารพาณิชย์เช่นเดิมต่อไป
หน่วย : ร้อยละต่อปี
อัตราดอกเบี้ยเงินกู้
ธนาคารออมสิน เฉลี่ย 4 ธ.พ.
ขนาดใหญ่* เฉลี่ย 7 ธ.พ.ขนาดกลาง
และขนาดใหญ่**
เดิม เปลี่ยนแปลง หลังปรับ
MOR 7.100 -0.100 7.000 7.059 7.226
MRR 7.125 -0.125 7.000 7.184 7.423
นายชาติชาย กล่าวต่อไปว่า ธนาคารฯ มีนโยบายที่จะดําเนินโครงการลดดอกเบี้ยให้ประชาชนรายย่อย สําหรับลูกค้าธนาคารฯ ที่ประสบปัญหาจากภาวะเศรษฐกิจ ทําให้ความสามารถในการหารายได้ลดลง โดยจะช่วยเหลือลูกค้าสินเชื่อที่มีวงเงินกู้รวม รายละไม่เกิน 300,000 บาท เป็นลูกค้าที่ผ่อนชําระเงินกู้รายเดือนเป็นปกติครบถ้วนตามเงื่อนไข ซึ่งธนาคารฯ คืนดอกเบี้ยให้ 30% ของดอกเบี้ยที่ชําระมา เช่น เสียดอกเบี้ยอยู่ในอัตรา 7.0% จะได้คืน 2.1% ซึ่งนับว่ามากกว่าที่ปรับลดอัตราดอกเบี้ยอ้างอิงในครั้งนี้มาก โดยจะทําการโอนเงินคืนเข้าบัญชีลูกค้าในช่วงเดือนธันวาคม 2560 ถึง มกราคม 2561 ทั้งนี้ คาดว่าจะมีลูกค้าที่มีคุณสมบัติสามารถเข้าโครงการนี้ได้ประมาณ 950,000 ราย โดยขณะนี้อยู่ระหว่างการหารือกับกระทรวงการคลัง ก่อนจะดําเนินการต่อไป
ต้องการข้อมูลเพิ่มเติม สามารถติดตามได้ตามสื่อประชาสัมพันธ์ของธนาคารออมสินทุกช่องทาง ได้แก่ Website : www.gsb.or.th, Facebook : GSB Society, Official Line : GSB ธนาคารออมสิน หรือหากมี ข้อสงสัย ต้องการรายละเอียดเพิ่มเติมจากเจ้าหน้าที่ สามารถติดต่อสอบถามได้ที่ ธนาคารออมสินทุกสาขาทั่วประเทศ หรือ ศูนย์ลูกค้าสัมพันธ์ธนาคารออมสิน Call Center โทร.1115
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-รัฐบาลเตรียมพิจารณาข้อเสนอชาวใต้ ชูริเวียราเมืองไทย พร้อมยกระดับการพัฒนารอบด้าน เพิ่มคุณภาพชีวิตประชาชน
วันอาทิตย์ที่ 19 สิงหาคม 2561
รัฐบาลเตรียมพิจารณาข้อเสนอชาวใต้ ชูริเวียราเมืองไทย พร้อมยกระดับการพัฒนารอบด้าน เพิ่มคุณภาพชีวิตประชาชน
รัฐบาลเตรียมพิจารณาข้อเสนอชาวใต้ ชูริเวียราเมืองไทย พร้อมยกระดับการพัฒนารอบด้าน เพิ่มคุณภาพชีวิตประชาชน
พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า รัฐบาลเตรียมพิจารณาข้อเสนอการพัฒนาเศรษฐกิจและสังคมกลุ่มจังหวัดภาคใต้ฝั่งอ่าวไทยและอันดามันในระหว่างการลงพื้นที่ตรวจราชการและประชุมคณะรัฐมนตรีนอกสถานที่ 20 - 21 ส.ค.นี้ ที่ จ.ระนองและชุมพร
"ประเด็นหลักที่จะพิจารณาคือ 1. การพัฒนาระบบโลจิสติกส์เพื่อสนับสนุนอุตสาหกรรม การค้าการลงทุน และการค้าชายแดน เช่น การก่อสร้างและพัฒนาถนนเลียบชายฝั่งอ่าวไทย (Thailand Rivera) การก่อสร้างเส้นทางรถไฟสายใหม่ พัฒนาท่าเรือ ขยายสนามบินหาดใหญ่ เป็นต้น
2. การพัฒนาศักยภาพด้านการท่องเที่ยว เช่น ส่งเสริมความปลอดภัยแหล่งท่องเที่ยว ยกระดับและพัฒนาเส้นทางท่องเที่ยว 3. การยกระดับการผลิตและสร้างมูลค่าเพิ่มผลผลิตทางการเกษตร เช่น จัดตั้ง Oil Palm City จัดตั้งเมืองนวัตกรรมและออกแบบไม้ยางพารา เป็นต้น
4. การพัฒนาคุณภาพชีวิต เช่น ส่งเสริมการเป็นศูนย์กลางสุขภาพนานาชาติ และสร้างความเข้มแข็งของชุมชน (OTOP Academy) 5. การพัฒนาทรัพยากรธรรมชาติและสิ่งแวดล้อม เช่น ขุดลอกร่องน้ํา แก้ปัญหาอุทกภัย จัดหาแหล่งน้ําเพื่ออุปโภคและบริโภค เป็นต้น
สําหรับการลงพื้นที่ของนายกรัฐมนตรีในวันที่ 20 ส.ค.61 ที่ จ.ระนอง จะติดตามผลการส่งเสริมการท่องเที่ยวเชิงสุขภาพและแพทย์ทางเลือก (บ่อน้ําพุร้อน) การพัฒนาท่าเรือและการฟื้นฟูท้องทะเลโดยใช้ปะการังเทียม ส่วนที่จังหวัดชุมพร จะติดตามการบริหารจัดการน้ํา เพื่อแก้ปัญหาน้ําท่วมน้ําแล้ง และการจัดสรรน้ําเพื่อการเกษตร รวมทั้งการส่งเสริมภูมิปัญญาท้องถิ่น เพื่อการแปรรูปผลผลิตทางการเกษตร
"นายกฯ เน้นย้ําว่า ภาคใต้มีศักยภาพและโอกาสในการพัฒนาหลายด้าน รัฐบาลจึงจะลงไปช่วยต่อยอดและสนับสนุนให้ชาวใต้ได้ใช้ศักยภาพที่มีอยู่อย่างเต็มที่ เพื่อพัฒนาสังคมและชีวิตความเป็นอยู่ของประชาชนให้ดีขึ้น ซึ่งเป็นภารกิจหน้าที่ของรัฐบาล ไม่ใช่ลงไปเพื่อประโยชน์ทางการเมืองหรือหาเสียงแต่อย่างใด"
.......................................
สํานักโฆษก
รัฐบาลไทย-ข่าวทำเนียบรัฐบาล-​ แก้ปัญหาค้ามนุษย์ย้ำร่วมกันตัดวงจร รุกค้นหาและช่วยเหลือเหยื่อ เข้มมาตรการเฝ้าระวังและป้องกันเชิงรุกกับกลุ่มเด็กและสตรีมากขึ้น
วันพฤหัสบดีที่ 20 ธันวาคม 2561
​ แก้ปัญหาค้ามนุษย์ย้ําร่วมกันตัดวงจร รุกค้นหาและช่วยเหลือเหยื่อ เข้มมาตรการเฝ้าระวังและป้องกันเชิงรุกกับกลุ่มเด็กและสตรีมากขึ้น
พล.อ.ประวิตร วงษ์สุวรรณ รอง นรม. และ รมว.กห. ได้ประชุมคณะกรรมการป้องกันและปราบปรามการค้ามนุษย์ ณ ศาลาว่าการกลาโหม
เมื่อ 19 ธ.ค.61
พล.อ.ประวิตร วงษ์สุวรรณ รอง นรม. และ รมว.กห. ได้ประชุมคณะกรรมการป้องกันและปราบปรามการค้ามนุษย์ ณ ศาลาว่าการกลาโหม โดยได้ร่วมกันพิจารณา ขับเคลื่อนแก้ปัญหาและการจัดทํารายงานผลการดําเนินงานป้องกันและปราบปรามการค้ามนุษย์ของประเทศไทย ประจําปี 61 เพื่อจัดส่งให้ สหรัฐอเมริกา
โดยสรุปภาพรวมการดําเนินงาน จํานวนคดีค้ามนุษย์ในปี 60 - 61 มีแนวโน้มลดลงเมื่อเทียบกับ ปี 58 - 59 สถิติคดีด้านการบังคับใช้แรงงานเพิ่มขึ้น จากนโยบายรัฐบาลและมาตรการบังคับใช้กฎหมายจริงจัง สามารถทําลายเครือข่ายกลุ่มผู้มีอิทธิพล ช่วยเหลือผู้เสียหายและดําเนินคดีกับผู้กับผู้ต้องหาได้เพิ่มมากขึ้น มีการลงโทษ และดําเนินคดีกับเจ้าหน้าที่รัฐที่กระทําผิดอย่างเด็ดขาด และมีการอายัดทรัพย์สิน มูลค่ากว่า 471 ล้านบาท เพิ่มขึ้นมากกว่าทุกปีที่ผ่านมา โดยรูปแบบการค้ามนุษย์ที่พบมาก ได้แก่ การค้าประเวณี การบังคับใช้แรงงาน และ ขอทาน เป็นต้น
พล.อ.ประวิตร ได้แสดงความขอบคุณ กระทรวงการพัฒนาสังคมและความมั่นคงของมนุษย์ ( พม. ) ตํารวจ รวมทั้งทุกหน่วยงานที่เกี่ยวข้อง ที่ร่วมกันขับเคลื่อนแก้ปัญหาการค้ามนุษย์ ตามนโยบายของรัฐบาลตลอด 4 ปีที่ผ่านมา เป็นผลให้การแก้ปัญหาการค้ามนุษย์ของประเทศไทยมีพัฒนาการที่ดีขึ้น
พร้อมกล่าวย้ําว่า อย่างไรก็ตาม การแก้ปัญหาระยะยาว มีความจําเป็นต้องเพิ่มบทบาทความร่วมมือกับมิตรประเทศและ องค์กรพัฒนาเอกชน NGOs มากขึ้น รวมทั้งต้องพัฒนาระบบงานและกลไกบริหารจัดการ ที่มุ่งเน้น ประสิทธิภาพ คุณภาพและความยั่งยืน ควบคู่ไปกับ การเพิ่มความเข้มข้นดําเนินงานมาตรการเฝ้าระวังและป้องกันเชิงรุกให้ครอบคลุมเป้าหมายในทุกพื้นที่เสี่ยง โดยเฉพาะ กลุ่มเสี่ยงในเด็กและสตรี ทั้งการค้าประเวณีเด็ก การกดขี่ใช้แรงงานเด็กที่เป็นอันตรายต่อพัฒนาการเด็กอย่างร้ายแรง การนําคนมาขอทาน รวมทั้งการใช้แรงงานบังคับในภาคประมงและอุตสาหกรรม
ขณะเดียวกัน ขอให้ พม.และตํารวจ ให้ความสําคัญกับมาตรการเชิงรุก ในการค้นหาและช่วยเหลือเหยื่อออกมาจากวงจรการค้ามนุษย์ และบังคับใช้กฎหมายอย่างเข้มข้นกับผู้กระทําผิดในทุกราย ควบคู่ไปกับ การสร้างการรับรู้และความเข้าใจกับเครือข่ายผู้ประกอบการและภาคประชาชนมากขึ้น เพื่อร่วมแจ้งเบาะแส และแก้ปัญหาการค้ามนุษย์ ที่มุ่งสู่ความยั่งยืนร่วมกัน
รัฐบาลไทย-ข่าวทำเนียบรัฐบาล-การสัมมนาวิชาการเวทีสำนักงานเศรษฐกิจการคลัง (FPO Forum) ภายใต้โครงการขยายบทบาทสำนักงานเศรษฐกิจการคลังสู่ภูมิภาค ครั้งที่ 2/2560
วันอังคารที่ 14 มีนาคม 2560
การสัมมนาวิชาการเวทีสํานักงานเศรษฐกิจการคลัง (FPO Forum) ภายใต้โครงการขยายบทบาทสํานักงานเศรษฐกิจการคลังสู่ภูมิภาค ครั้งที่ 2/2560
สศค. จะจัดงานสัมมนาวิชาการเวทีสํานักงานเศรษฐกิจการคลัง ภายใต้โครงการขยายบทบาทสํานักงานเศรษฐกิจการคลังสู่ภูมิภาคครั้งที่ 2/2560 ในวันศุกร์ที่ 17 มีนาคม 2560 เวลา 08.00 – 16.00 น.  ณ โรงแรม ดี วารี เอ็กเพรส ฮิลล์ไซด์ หัวหิน จังหวัดประจวบคีรีขันธ์
นายกฤษฎา จีนะวิจารณะ ผู้อํานวยการสํานักงานเศรษฐกิจการคลัง เปิดเผยว่า สํานักงานเศรษฐกิจการคลัง (สศค.) จะจัดงานสัมมนาวิชาการเวทีสํานักงานเศรษฐกิจการคลัง (FPO Forum) ภายใต้โครงการขยายบทบาทสํานักงานเศรษฐกิจการคลังสู่ภูมิภาคครั้งที่ 2/2560 ในวันศุกร์ที่ 17 มีนาคม 2560 เวลา 08.00 – 16.00 น. ณ โรงแรม ดี วารี เอ็กเพรส ฮิลล์ไซด์ หัวหิน จังหวัดประจวบคีรีขันธ์ เพื่อเป็นเวทีในการขยายบทบาท เสริมสร้างความรู้ ความเข้าใจ และประชาสัมพันธ์ภารกิจของ สศค. ทั้งในด้านนโยบายและผลงานวิชาการไปสู่ส่วนราชการ สถาบันการศึกษา ภาคธุรกิจเอกชน ประชาชนในส่วนภูมิภาค และองค์กรปกครองส่วนท้องถิ่น พร้อมทั้งรับฟังและแลกเปลี่ยนความคิดเห็นร่วมกับผู้ทรงคุณวุฒิ นักวิชาการ ตัวแทนจากหน่วยงานภาครัฐ ภาคเอกชน และประชาชนทั่วไป
การสัมมนาในครั้งนี้ แบ่งออกเป็น 2 ช่วง โดยในช่วงเช้า จะเป็นการเสวนาในหัวข้อ “ประเทศไทย 4.0 โอกาสและความพร้อมของภูมิภาค” โดยได้รับเกียรติจากผู้ทรงคุณวุฒิ ประกอบด้วย 1) ดร. ปราโมทย์ เพชรศาสตร์ ที่ปรึกษาสภาอุตสาหกรรมจังหวัดประจวบคีรีขันธ์ 2) นางยุพิน เศรษฐศักดาศิริ หัวหน้ากลุ่มงานส่งเสริมการพัฒนาชุมชน สํานักงานพัฒนาชุมชนจังหวัดประจวบคีรีขันธ์ กรมการพัฒนาชุมชน 3) นายพงศ์นคร โภชากรณ์ สํานักนโยบายภาษี สํานักงานเศรษฐกิจการคลัง โดยมี ดร. นรพัชร์ อัศววัลลภ สํานักนโยบายเศรษฐกิจมหภาค สํานักงานเศรษฐกิจการคลัง เป็นผู้ดําเนินรายการ
ขณะที่ใน ช่วงบ่ายจะเป็นการเสวนาในหัวข้อ “รู้ลึก รู้ทัน การเงินฐานราก” ซึ่งได้รับเกียรติจากผู้ทรงคุณวุฒิ ประกอบด้วย 1) นายชลังค์ ลอยสูงวงศ์ ผู้อํานวยการสํานักงานธนาคารเพื่อการเกษตรและสหกรณ์การเกษตร จังหวัดประจวบคีรีขันธ์ 2) นายอํานวย สุดกระแส ปราชญ์ชุมชน จังหวัดประจวบคีรีขันธ์ และ 3) นางสาวเอม เจริญทองตระกูล สํานักนโยบายพัฒนาระบบการเงินภาคประชาชน สํานักงานเศรษฐกิจการคลัง ร่วมเป็นวิทยากร และดําเนินรายการโดย ดร. สุมาพร มานะสันต์ สํานักกฎหมาย สํานักงานเศรษฐกิจการคลัง
สศค. ขอเรียนเชิญผู้สนใจเข้าร่วมงานสัมมนาดังกล่าว โดยไม่เสียค่าใช้จ่ายใด ๆ ทั้งนี้ ผู้สนใจสามารถติดตามข้อมูลเพิ่มเติมได้ที่ www.fpo.go.th
คณะโฆษกสํานักงานเศรษฐกิจการคลัง
โทร 0 2273 9020 ต่อ 3236
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-รัฐบาลจัด State / Local Quarantine กว่า 1,200 แห่งกักสังเกตอาการผู้กลับจากต่างประเทศ 14 วัน [กระทรวงสาธารณสุข]
วันพฤหัสบดีที่ 23 เมษายน 2563
รัฐบาลจัด State / Local Quarantine กว่า 1,200 แห่งกักสังเกตอาการผู้กลับจากต่างประเทศ 14 วัน [กระทรวงสาธารณสุข]
รัฐบาลจัด State / Local Quarantine กว่า 1,200 แห่งกักสังเกตอาการผู้กลับจากต่างประเทศ 14 วัน
รัฐบาลไทย จัดพื้นที่ควบคุมโรคแห่งรัฐ (State Quarantine/ Local Quarantine) สังเกตอาการผู้เดินทางกลับต่างประเทศเป็นเวลาไม่น้อยกว่า 14 วัน รวม 1,206 แห่งทั่วประเทศ ป้องกันการแพร่กระจายโรคโควิด-19
วันนี้ (23 เมษายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เอนกมุ่งอ้อมกลาง ผู้อํานวยการสถาบันป้องกันควบคุมโรคเขตเมือง (สปคม.) กล่าวว่า รัฐบาล ให้ความสําคัญในการป้องกันควบคุมการแพร่กระจายโรคติดเชื้อไวรัสโคโรนา 2019 (โควิด 19) โดยเฉพาะผู้ที่เดินทางกลับมาจากต่างประเทศ ได้มอบให้กระทรวงกลาโหม มหาดไทย และสาธารณสุข ร่วมกันจัดพื้นที่ควบคุมโรคแห่งรัฐ (State Quarantine/ Local Quarantine) เป็นสถานที่สําหรับเฝ้าสังเกตอาการผู้ที่กักกันโรคหลังจากกลับจากการเดินทางต่างประเทศเป็นเวลาไม่น้อยกว่า 14 วัน โดยกระทรวงสาธารณสุขร่วมกับกระทรวงกลาโหม ดูแล State Quarantine ในกทม. และร่วมกับกระทรวงมหาดไทย จัดเป็น Local Quarantine ในต่างจังหวัด ภายใต้คณะกรรมการโรคติดต่อระดับจังหวัด ที่มีผู้ว่าราชการจังหวัด เป็นประธาน ปัจจุบัน มี state Quarantine ที่มีผู้เข้าพักจํานวน 10 แห่ง ใน กทม. และ 4 แห่งที่ต่างจังหวัด คือ จังหวัดชลบุรี และนครปฐม จนถึงปัจจุบันมีผู้ถูกกักกันเข้าพักสังเกตอาการสะสม 1,478 คน พบการติดเชื้อ 9 ราย ส่วน Local Quarantine มีจํานวน 1,192 แห่งกระจายอยู่ทุกจังหวัดทั่วประเทศ มีผู้ถูกกักกันรวม 3,506 ราย พบการติดเชื้อ 62 ราย
สําหรับแนวทางการดําเนินงานใน State Quarantine กระทรวงกลาโหม เป็นผู้รับผิดชอบหลัก และมีบุคลากรจากกรมควบคุมโรคเป็นผู้สนับสนุนการดําเนินงานให้คําปรึกษาด้านการป้องกัน ควบคุมโรค เฝ้าระวังติดตามอาการ และคัดกรองผู้เข้าเกณฑ์การสอบสวนโรค ภายใต้การสั่งการจากผู้บัญชาการเหตุการณ์และหัวหน้าทีม รวมทั้งกรมการแพทย์ กรมสุขภาพจิต และกรมอนามัย ให้การสนับสนุนบุคลากรร่วมดําเนินงานในส่วนที่เกี่ยวข้อง ทั้งนี้ ผู้กักกันโรคจะได้รับการดูแลจากทางเจ้าหน้าที่ ตรวจเช็คสุขภาพประจําวัน มีทีมให้คําแนะนําและประสานงานตลอด 24 ชั่วโมง ณ สถานที่กักกันนั้นๆ และจ
รัฐบาลไทย-ข่าวทำเนียบรัฐบาล-ทส. ประชุมมอบหมายการปฏิบัติงานและลงนามบันทึกข้อตกลงการมอบหมายให้ปฏิบัติงานในการจัดการพื้นที่ป่าอนุรักษ์และฟื้นฟูป่าต้นน้ำเสื่อมสภาพ
วันอังคารที่ 12 กุมภาพันธ์ 2562
ทส. ประชุมมอบหมายการปฏิบัติงานและลงนามบันทึกข้อตกลงการมอบหมายให้ปฏิบัติงานในการจัดการพื้นที่ป่าอนุรักษ์และฟื้นฟูป่าต้นน้ําเสื่อมสภาพ
ทส. จัดประชุมเพื่อมอบหมายการปฏิบัติงานและลงนามบันทึกข้อตกลงการมอบหมายให้ปฏิบัติงานในการจัดการพื้นที่ป่าอนุรักษ์และฟื้นฟูป่าต้นน้ําเสื่อมสภาพ
วันที่ 11 กุมภาพันธ์ 2562 พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดการประชุมฯ พร้อมทั้งเสวนาในหัวข้อ “ป่าอยู่ได้ คนอยู่ได้ สัตว์ป่าอยู่ได้” โดยมีนางเตือนใจ ดีเทศน์ กรรมการสิทธิมนุษยชนแห่งชาติ นายเดโช ไชยทัพ รองเลขาธิการคณะกรรมการประสานงานองค์กรพัฒนาเอกชน ภาคเหนือ นายสมหมาย ทรัพย์รังสิกุล แกนนํากลุ่มต้นทะเล บ้านหม่องกั๊วะ อําเภออุ้มผาง ร่วมเสวนาแลกเปลี่ยนความคิดเห็นในมิติต่าง ๆ ไม่ว่าจะเป็นเรื่อง หัวใจของงานรักษาป่า, สิทธิชุมชนกับการร่วมกันดูแลทรัพยากรธรรมชาติในผืนป่าอนุรักษ์, แนวคิดสามประสานการทํางานจากประชาชน ท้องถิ่น และราชการ รวมถึงเสียงจากคนที่อยู่ต้นทะเล ทั้งนี้ เพื่อการมีส่วนร่วมของทุกภาคส่วนในการบริหารจัดการพื้นที่ป่า เพื่อประโยชน์สุขของประชาชนและประเทศชาติอย่างยั่งยืน โดยมี นายศศิน เฉลิมลาภ ประธานมูลนิธิสืบนาคะเสถียร เป็นผู้ดําเนินรายการ ณ ห้องประชุม 1 ชั้น 4 อาคารสหกรณ์ออมทรัพย์กรมป่าไม้ จํากัด
นอกจากนี้ ภายในงานรัฐมนตรีว่าการกระทรวงทรัพยากรธรรมชาติและสิ่งแวดล้อม ได้ให้เกียรติเป็นสักขีพยานในการรับ – มอบ บันทึกข้อตกลงการมอบหมายให้ปฏิบัติงานในการจัดการพื้นที่ป่าอนุรักษ์และฟื้นฟูป่าต้นน้ําเสื่อมสภาพ ระหว่าง อธิบดีกรมอุทยานแห่งชาติ สัตว์ป่า และพันธุ์พืช กับ สํานักบริหารพื้นที่อนุรักษ์และหัวหน้าพื้นที่อนุรักษ์ อีกด้วย
รัฐบาลไทย-ข่าวทำเนียบรัฐบาล-กรมท่าอากาศยานเพิ่มการตรวจเข้มเจ้าหน้าที่และผู้ที่มาติดต่อด้วยตู้พ่นฆ่าเชื้อไวรัส COVID-19  [กระทรวงคมนาคม]
วันพุธที่ 29 เมษายน 2563
กรมท่าอากาศยานเพิ่มการตรวจเข้มเจ้าหน้าที่และผู้ที่มาติดต่อด้วยตู้พ่นฆ่าเชื้อไวรัส COVID-19  [กระทรวงคมนาคม]
กรมท่าอากาศยานเพิ่มการตรวจเข้มเจ้าหน้าที่และผู้ที่มาติดต่อด้วยตู้พ่นฆ่าเชื้อไวรัส COVID-19
นายทวี เกศิสําอาง อธิบดีกรมท่าอากาศยาน กระทรวงคมนาคม กล่าวว่า กรมท่าอากาศยาน (ทย.) เพิ่มมาตรการป้องกันการแพร่ระบาดโรคติดเชื้อไวรัส COVID–19 แก่เจ้าหน้าที่และผู้ที่มาติดต่อราชการ โดยติดตั้งเครื่องพ่นฆ่าเชื้ออเนกประสงค์แบบละอองน้ํา และติดตั้งกล้องตรวจจับอุณหภูมิความร้อนร่างกายที่สามารถแสดงผลภาพบุคคลที่ตรวจจับความร้อนก่อนเข้าอาคารทุกครั้ง เพื่อเพิ่มประสิทธิภาพการตรวจคัดกรองให้มีความปลอดภัยและสร้างความเชื่อมั่นแก่เจ้าหน้าที่และผู้มาติดต่อราชการมากยิ่งขึ้น ตั้งจุดบริการเจลแอลกอฮอล์ พร้อมกําชับให้เจ้าหน้าที่ใส่หน้ากากอนามัยเพื่อป้องกันการแพร่เชื้อ กําหนดระยะห่างการใช้ลิฟต์ (Social distancing) เผยแพร่ประชาสัมพันธ์ข้อมูลมาตรการป้องกันการแพร่ระบาดของเชื้อไวรัส COVID–19 เพิ่มความถี่ในการทําความสะอาดจุดที่สัมผัสบ่อยโดยใช้น้ํายาทําความสะอาดและแอลกอฮอล์ทุกครั้ง นอกจากนี้ ทย. ได้รับการประสานงานจาก บริษัท โตโยต้า กรุงไทย จํากัด เข้ามาฉีดพ่นฆ่าเชื้อไวรัส COVID–19 รถยนต์ที่ใช้ในราชการและรถของเจ้าหน้าที่ทุกคันเพื่อลดความเสี่ยงและการแพร่กระจายของเชื้อไวรัสด้วย
สําหรับการให้บริการของสายการบินต่าง ๆ หลังจากหยุดบินชั่วคราว ณ ท่าอากาศยานในสังกัด ทย. ในวันที่ 1 พฤษภาคม 2563 ได้กําชับให้เจ้าหน้าที่ท่าอากาศยานทุกแห่งปฏิบัติตามมาตรการป้องกันการแพร่ระบาดของโรคติดเชื้อไวรัส COVID-19 อย่างเคร่งครัด โดยตรวจคัดกรองผู้โดยสารทั้งขาเข้าและขาออก พร้อมให้ผู้โดยสารกรอกใบรายละเอียดการเดินทาง (แบบ ต.8-คค) จัดเก้าอี้เว้นระยะห่างเพื่อป้องกันการแพร่เชื้อ กําหนดจุดยืนในขณะตรวจบัตรโดยสาร แจ้งให้ผู้โดยสารทุกคนใส่หน้ากากอนามัยตลอดการใช้บริการ จัดจุดบริการเจลแอลกอฮอล์แก่ผู้โดยสาร ประชาสัมพันธ์ผ่านช่องทางต่าง ๆ เกี่ยวกับการป้องกันตนเอง เพื่อป้องกันการแพร่ระบาดของเชื้อไวรัส COVID-19 เพิ่มรอบการทําความสะอาดให้มากขึ้นโดยใช้น้ํายาฆ่าเชื้อเช็ดทําความสะอาดเก้าอี้ ราวบันได รวมถึงอุปกรณ์การปฏิบัติงาน สุขภัณฑ์ และพ่นน้ํายาฆ่าเชื้อในบริเวณต่าง ๆ ที่มีการใช้งานของอาคารท่าอากาศยานเมื่อหมดเที่ยวบิน
ทย. ตระหนักถึงความปลอดภัยสูงสุดเพื่อให้ผู้โดยสารมั่นใจในการเดินทางผ่านท่าอากาศยานในสังกัด ทย.
กระทรวงคมนาคม
28 เมษายน 2563